कांग्रेस महासचिव दिग्विजय सिंह ने पूर्व राष्ट्रपति प्रणब मुखर्जी के संघ कार्यालय जाने के फैसले का बचाव किया। उन्होंने कहा, ‘अगर आरएसएस ने मुझे न्योता दिया होता तो मैं भी जाता।’ संघ के कटु आलोचक और कांग्रेस के वरिष्ठ नेता दिग्विजय सिंह का यह बयान मध्य प्रदेश के अहम विधानसभा चुनाव से पहले आया है, जिसमें उन्होंने आरएसएस पर आतंकवाद को बढ़ावा देने का आरोप लगाया है। हमारे सहयोगी अखबार ईकनॉमिक टाइम्स से एक्सक्लूसिव बातचीत में दिग्विजय ने कहा, ‘अगर आरएसएस ने मुझे बुलाया होता तो मैं भी जाता। आरएसएस सरसंघचालक के साथ मंच साझा करने में क्या बुराई है? मैं गया होता और उनको आईना दिखाता और अपनी विचारधारा को सबके सामने रखता।’